**Kristiansand folkebibliotek** er et folkebibliotek som ligger i Rådhusgata 11 i Kristiansand. Kristiansand folkebibliotek er Kristiansand kommunes offentlige bibliotek. Kristiansand folkebibliotek består av hovedbiblioteket, samt filialene Finsland bibliotek, Flekkerøy bibliotek, Hellemyr bibliotek, Nodeland bibliotek, Tangvall bibliotek og Vågsbygd bibliotek.

Historie
--------

Våren 1828 kom det en etterspørsel om å danne en forening med mål om å grunnlegge en bok- og manuskriptsamling og et museum for antikviteter, kunst og naturalia gjennom en lokal avis. Denne foreningen besto av en biskop, prost, rektor og to av Latinskolens lærere. I samme avis ble det utlyst ønsker om donasjoner, som kom i form av bøker, oldsaker og penger. I 1833 gjennomførte foreningen, før den sluttet arbeidet, offentlige utlån av Latinskolens bibliotek, noe som senere stanset da lånere beholdt utlånte bøker i lengre tid enn forventet. Borgere i Kristiansand fikk senere mulighet til å låne bøker fra skolebiblioteket ved Katedralskolen.

Et konkret forslag til «et museum med bibliotek» ble kunngjort av kommunen 6. november 1890 for å markere 250-årsjubileet til grunnleggelsen av byen Kristiansand det følgende året. Denne planen ble midlertidig stanset av bybrannen i 1892, men førte senere til åpningen av et folkebibliotek 27. september 1909, som holdt til i Tollbodgata 21.

Fasadetegning av Kristiansand folkebibliotek, utført av Frölich (1914).I juli 1914 ble det bestemt at en ny bygning på to etasjer skulle bygges i Kirkehaven ved domkirka, tegnet av Johan Keyser Frølich, som biblioteket flyttet til i 1915.[*tredjepartskilde trengs*] I andre etasje holdt Agder naturmuseum til.[*tredjepartskilde trengs*]

Behovet for en større bygning økte ved en voksende befolkning, og det ble i 1970-årene bestemt å rive den daværende bygningen for å gjøre plass til det, framfor å finne en annen tomt.[*tredjepartskilde trengs*] Dette ble møtt med noen demonstrasjoner, blant annet fra kunstneren Else Marie Jakobsen.[*tredjepartskilde trengs*] Det ble avholdt en arkitektkonkurranse som resulterte i 59 forslag, der Bjørn Hovstad fra 4B Arkitekter ble vinneren.[*tredjepartskilde trengs*] Biblioteket flyttet inn i det nye bygget tolv måneder senere, 24. september 1979.[*tredjepartskilde trengs*] Bygget har to magasiner under gatenivå, huser Christianssands Kunstforening i 4. etasje og strekker seg over et helt kvartal i Kvadraturen[*tredjepartskilde trengs*] med et areal på 650 m². Bygningen ble tildelt Houens fonds diplom i 1983.[]

Administrasjon
--------------

Kristiansand folkebibliotek, eller «Hovedbiblioteket», fungerer som et hovedpunkt for flere bibliotek i Kristiansand.
Ni personer har vært biblioteksjef for Kristiansand folkebibliotek siden 1908.

| År | Biblioteksjef | Ref. |
| --- | --- | --- |
| 1908–1914 | Helga Usterud |  |
| 1914–1915 | Maja Schaaning |  |
| 1916–1917 | Dagni Grårud |  |
| 1917–1923 | Olaf Benneche |  |
| 1924–1938 | Kristine Salvesen |  |
| 1938–1971 | Reidunn Johnsen |  |
| 1971–1992 | Helge Terland |  |
| 1993–1999 | Else Margrethe Bredland |  |
| 1999– | Anne Kristin Undlien |  |

Referanser
----------

1. 1 2 3 4 5 6 7  Jensen, Arnold J. (1959). *Kristiansands folkebibliotek, 1909-1959*. s. 12–17. «Våren 1828 kunne en lese i byens avis et opprop, hvor det slåes til lyd for dannelsen av en forening med det formål å grunne en Bok og Manuskriptsamling og et Museum for Antikviteter, Kunst og Naturalia.»
2. ↑  «Kristiansands folkebibliotek». *Fædrelandsvennen*. Kristiansand. 28. september 1909. s. 1–2.
3. 1 2 3 4 5 6 7  Christensen, Tove Houck. «Kristiansand folkebiblioteks historie». *Kristiansand folkebibliotek*. Besøkt 18. november 2023.
4. ↑  «Hovedbiblioteket : avdelinger og ansatte». *Kristiansand folkebibliotek*. Besøkt 18. november 2023.

Eksterne lenker
---------------

* Offisielt nettsted Rediger på Wikidata

* (en) Kristiansands folkebibliotek – kategori av bilder, video eller lyd på Commons Rediger på Wikidata